3 АЙНАЛЫМ САЛАСЫНДАҒЫ МАТЕРИАЛДЫҚ АҒЫМДЫ ЛОГИСТИКАЛЫҚ ТИІМДІЛЕУ


0. Логистиканы пайдаланудан болатын экономикалық нәтиже
0. Логистиканың алты ережесі


Материалдық ағымдарды басқарудың логистикалық тәсілінің мәні қажетті тауарды қажетті уақытта жылдам және үнемді жеткізетін логистикалық процестің жеке қатысушыларын бір жүйеге біріктіру болып табылады. Күрделілігі - бірыңғай жүйе шегінде әртүрлі меншік иелерін, яғни экономикалық көзқарастары әртүрлі субъектілерді біріктіру. Материалдық ағымды логистикалық тиімділеу тауар қозғалысына кететін жиынтық шығындарды әртүрлі іс-шараларды жүзеге асыру есебі нәтижесінде төмендетуге мүмкіндік береді. 
Мысал ретінде қанттың шығарушы зауыттан дүкендерге дейін жету қозғалысының принциптік сұлбасын қарастырайық.  Қалыпты жағдайда қант 50 кг қапқа салынады. Логистика тұрғысынан тиімделмеген материалдық ағымда қант дүкендер қапқа салынған күйінде жеткізіледі. Қантты бөлшек сауда жүйесіне жеткізу процесін логистикалық тиімділеу логистикалық жүйенің барлық қатысушылары арасында жалпы нәтиже алатын әріптестік қатынас орнатуды болжайды. Егер жүйенің үш қатысушысы бір жеке меншік иесінде боса, онда меншік иесі қантты қайда жеке қапшаларға салушы еді?
Мысалы, қантты 4 жерде қапшаларға салуға болады: 
1. кезекті тұтынушыға қызмет көрсету кезінде дүкенде;
1. дүкеннің қоймасында;
1. жаппай сату базасында қаптау цехында;
1. қантты шығару зауытында.
Ең қымбаты дүкенде қаптау болып табылады, одан біраз арзан көптеп сату базасында қаптау. Максималды экономикалық тиімділікті шығарушы зауытта өнімділігі жоғары қаптау техникасын орнату арқылы алуға болады. Қант барлық логистикалық тізбекте қапта болмай, тауар қозғалысының ерте кезеңінде қапшаларға салу үшін қатысушылардың экономикалық өзара байланыс механизмін реттеу қажет.
Зауыттан қапшаларға салынбаған қантты жеткізу кезінде жүйенің қатысушылары мүкін болатын пайданы ала алмай қалуы мүмкін. Сондықтан да тауар қозғалысының қатысушылары бірігіп, келесі міндеттерді шешулері тиіс:
1. шығарушы зауытта қапшаларға салу жұмыстарын ұйымдастыру есебінен түсетін пайда көлемін анықтау және пайданың қатысушылар арасында әділ бөліну тәртібін қарастыру, яғни экономикалық міндетті шешу;
1. қапшаларға салынған қантты дүкендерге жеткізу үшін техникалық құралды таңдау. 
Қапталған қапшаларды зауыттан дүкендерге дейін жеткізу үшін ыдыс таңдау; тиеу-түсіру жұмыстарын орындайтын құралдарды таңдау; таңдап алынған ыдысты тасымалдау үшін арнайы көлік түрін таңдау, яғни техникалық міндетті шешу;
1. материалдық ағымды өңдеудің зауыттың қаптау цехынан дүкенге дейінгі өзара байланысқан технологиялық процесі туралы келісу, яғни технологиялық міндетті шешу; 
1. математикалық әдістермен тиімділеудің әртүрлі міндеттерін шешу, яғни математикалық міндетті шешу.
Логистикалық тәсілде техника, технология, экономика және математика саласындағы міндеттерді шешу қажет, олар логистиканың элементтері болып табылады.

Логистиканы пайдаланудан болатын  экономикалық нәтиже. Алғашқы шикізат кезінен бастап өндірістік, көліктік және делдалдар буыны арқылы соңғы тұтынушыға жеткенге дейін материалдық ағынның құны артып отырады. 
Ұлыбританияда жүргізілген зерттеулер бойынша соңғы тұтынушыға жеткен өнімқұнының 70%-ы сақтаумен, тасымалдаумен, ораумен және материал ағымын қамтамасыз ететін басқа да операциялармен байланысты шығындарды қамтиды. Өндіріс және айналым салаларында логистиканы қолданғанда:
1. материал ағымының барлық қозғалу жолында қорларды төмендетеді;
1. логистикалық тізбек бойынша тауардың өту жолын қысқартады; 
1. көлік шығындарын төмендетеді;
1. қол еңбегінің шығындарын және сәйкес жүк операцияларына кететін шығындарды қысқартады.
Экономикалық нәтиженің маңызды үлесі материал ағымының барлық қозғалу жолында қорларды қысқартудың арқасында болады. 
Қорларды оңтайландырудың жоғары мәнділігі келесілермен сипатталады:
1. логистикаға кететін жалпы шығындар құрылымында қорларды күтуге кететін шығындар 50%-дан астам мөлшерді құрайды, оның ішіне басқару аппаратына кететін шығындар, тауарлардың бүлінулерінен немесе жоғалуларынан болған шығындар жатады;
1. кәсіпорынның айналым капиталының көп бөлігі қорларға аударылады (кәсіпорынның барлық активтерінің 10-нан 50 пайызға дейін);
1. өндірісте қорларды күтуге кететін шығындар жалпы шығын көлемінің 25-30 пайызын құрайды. 
Логистиканы пайдалану кезінде логистикалық процестердің барлық қатысуларының келісілген әрекеттері, жеткізу сенімділігін арттыру, қорларды бөлу тиімділігі негізінде қорларды қысқарту қамтамасыз етіледі.  
Логистиканы қолданудан болатын экономикалық нәтиженің келесі құрауышы логистикалық тізбек бойынша тауарлардың өту уақытын қысқарту есебінен болады. Қазіргі уақытта қоймаға жинауға, өндірістік операцияларға және жеткізуге, нақты өндіріске кететін шығындар көлемі орташа шамамен 2-5 пайызды құрайды. 
Сонымен, айналым уақытының 95 пайыздан көбі логистикалық операцияға кетеді. Бұл құрауышты қысқарту капиталдың айналымдылығын жеделдетеді, сәйкесінше уақыт бірлігінде алынатын пайданы арттырады, өнімнің өзіндік құнын төмендетеді. 
Логистиканы қолданудан болатын экономикалық нәтиже көліктік шығындарды төмендету есебінен болады. Көлік қозғалысының маршруты оңтайландырылады, графиктер келісіледі, бос жүрістер қысқартылады, көлікті пайдаланудың басқа да көрсеткіштері жақсарады. 
 Логистиканы қолданудан болатын экономикалық нәтиже қол еңбегінің шығындарын және сәйкес жүк операцияларына кететін шығындарды қысқартады. Жүк өңдейтін жүйелердің техникалық жарақтану саласындағы тауар қозғалысының қатысушыларының өзара келісу дәрежесі артады, логистикалық тізбектің барлық буындарында жүкті қайта өңдеудің технологиялық балама тәсілдері қолданылады, механикаландырудың бір типті құралдары, бірдей ыдыстар қолданылады. 
Логистиканы қолдануда жиынтық экономикалық нәтиже аталған көрсеткіштерді жақсартудан болатын нәтиже сомасын арттырады. Бұл бүкіл жүйеге тән және әр элементке жеке тән емес интегративті қасиеттер деп аталатын логистика тұрғысынан ұйымдастырылған жүйенің пайда болуымен түсіндіріледі. Логистикалық жүйенің интегративтік қасиеттері «логистиканың алты ережесі» деп аталатын соңғы мақсатты жүзеге асыратын осы жүйелердің қабілетін білдіреді.  
Логистиканың алты ережесі:
ЖҮК – қажетті тауар;
САПА – қажетті сапа;
КӨЛЕМ – қажетті көлем;
УАҚЫТ – қажетті уақытта жеткізілу;
ОРЫН – қажетті орынға;
ШЫҒЫН – аз шығындармен.
Жоғарыда аталған алты шарт орындалғанда логистикалық әрекеттің мақсаты орындалды деп есептеледі, яғни қажетті тауар қажетті сапада қажетті көлемде қажетті уақытта қажетті орынға аз шығындармен жеткізілді.   

